  Виталий Пронин Удмуртиын тужгес кулэ луись профессиослы дышетонэз паськытатоно - та сярысь вераськон мынӥз Дышетонъя но наукая министерстволэн кенешоназ.Туннэ элькунамы ужало 65 техникумъёс но колледжъёс, отын ог 35 сюрс егитъёс дышетско, тодон-валан басьтыны луэ 40 профессиосъя. Кылдытэмын тодон-валанъёсты будэтонъя 6 центръёс, араз 3 сюрс пала адями соос пыр потэ.Берло аръёсы уката но бадӟым уж нуиське ужась профессиослэсь данзэс ӝутонъя. Кылсярысь, элькунмы мыло-кыдо пыриське WorldSkills-лэн стандартъёсызъя чемпионатэ. Удмуртиын кылдытэмын «За отличное освоение профессии и специальности» медаль - Россиысь одӥг улосын но сыӵеез ӧвӧл. «Доступная среда» программая бадӟым саклык висъяське инвалид нылпиосты, егитъёсты дышетонлы но.Ваньмыз та емышъёссэ сётэ: берло дыре ужась профессиосты бырйись егитъёс тросгес луо. Куд-ог техникумъёсы, колледжъёсы шедён понна конкурсъёс кылдо. Соин ик кенешон дыръя ужпум пуктэмын: ужась профессиослы дышетскыны вань мылкыд карисьёслы интыос шедьтоно.Сергей Захаров  